JCh—2018. Shvetsiya—Angliya, Rossiya—Xorvatiya. Bugungi o‘yinlar anonsi

Bugun, 7-iyul sanasida futbol bo‘yicha Rossiyada bo‘lib o‘tayotgan Jahon Chempionatining 1/4 final bahslari yakuniga yetadi. Kun taqvimidan 2 uchrashuv o‘rin olgan.

Kunning dastlabki o‘yini nimchorak finalda Shveysariya hamda Kolumbiyani qoldirib ketgan Shvetsiya va Angliya terma jamoalari o‘rtasida kechadi. Bellashuv Toshkent vaqti bilan 19:00 da boshlanadi. Uchrashuvni niderlandiyalik Byorn Kuypers boshchiligidagi hakamlar guruhi boshqarib boradi.
Chorak finalning so‘nggi o‘yini esa 1/8 finalda Ispaniya hamda Daniyani taslim eta olgan Rossiya va Xorvatiya terma jamoalari o‘rtasida bo‘lib o‘tadi. Bellashuv Toshkent vaqti bilan 23:00 da boshlanadi. Uchrashuvni braziliyalik Sandro Richchi boshchiligidagi hakamlar brigadasi boshqaradi.
Jahon Chempionati
1/4 final bellashuvlari
7-iyul, shanba